CELEX: C2005/205/26
Language: da
Date: 2005-08-20 00:00:00
Title: Sag C-264/05: Sag anlagt den 22. juni 2005 af Kommissionen for De Europæiske Fællesskaber mod Forbundsrepublikken Tyskland

20.8.2005   
            
            
               DA
            
            
               Den Europæiske Unions Tidende
            
            
               C 205/14
            
         Sag anlagt den 22. juni 2005 af Kommissionen for De Europæiske Fællesskaber mod Forbundsrepublikken Tyskland
   (Sag C-264/05)
   (2005/C 205/26)
   Processprog: tysk
   Ved De Europæiske Fællesskabers Domstol er der den 22. juni 2005 anlagt sag mod Forbundsrepublikken Tyskland af Kommissionen for De Europæiske Fællesskaber ved Hans Støvlbæk og Andreas Manville, som befuldmægtigede, og med valgt adresse i Luxembourg.
   Kommissionen for De Europæiske Fællesskaber har nedlagt følgende påstande:
   
               —
            
            
               Det fastslås, at Forbundsrepublikken Tyskland har tilsidesat sin pligt til fuldstændig gennemførelse af Europa-Parlamentets og Rådets direktiv 2001/19/EF (1) af 14. maj 2001 om ændring af Rådets direktiv 89/48/EØF og 92/51/EØF om den generelle ordning for anerkendelse af erhvervsuddannelser og om ændring af Rådets direktiv 77/452/EØF, 77/453/EØF, 78/686/EØF, 78/687/EØF, 78/1026/EØF, 78/1027/EØF, 80/154/EØF, 80/155/EØF, 85/384/EØF, 85/432/EØF, 85/433/EØF og 93/16/EØF om følgende erhverv: sygeplejersker med ansvar for den almene sundheds- og sygepleje, tandlæger, dyrlæger, jordemødre, arkitekter, farmaceuter og læger, idet den ikke har vedtaget de love og administrative bestemmelser, der er nødvendige for at gennemføre direktivet, eller i alt fald ikke har givet Kommissionen underretning om vedtagelsen af sådanne bestemmelser.
            
         
               —
            
            
               Forbundsrepublikken Tyskland tilpligtes at betale sagens omkostninger.
            
         Søgsmålsgrunde og væsentligste argumenter:
   Gennemførelsesfristen for direktivet udløb den 3. januar 2003.
   
      (1)  EFT L 206, s. 1.